庚子辛丑 壁上土: 六十甲子纳音之一。明·万民英《 三命通会卷一·纳音土》:壁上土者,恃栋依梁,兴门立户,却暴寒之德,遮霜护雪之功。此乃人间壁土,非平地何以为靠?子午天地正柱,逢之尤为吉庆。凡见木皆可为主。 庚寅辛卯亦是栋梁,只 辛酉冲破,子卯相刑;大林有风,若无承载之土,加凡火,主作事难成,贫贱而夭。土爱路旁,谓之负载,屋上城头,可以护身,皆吉。见火,全无造化,太阳霹雳,虽云照耀,到底蹇危。若命先见木遇火,助鬼焚克,运再逢之,主祸患夭折。柱有水救济,稍得;水见甲申为最吉,乙酉次之,天上雨露亦吉,大海漂泛, 此土何安?纵有根基,亦凶。诸金惟爱泊金,命里先有木神则贵,以其成宫室而金碧辉煌,非朝廷不敢用也;剑金伤害,余金无用。·唐·李虚中《 李虚中命书·六十甲子论》:庚子天云日承,乃气过孚虚之土。得重土相资,水木不刚,即享福寿。官鬼不刑,衰绝自保。注:庚子纳音土,云者,戊也,日者,戊癸火也,故天云日承。水土同宫,子为刃,极至反也,盛于亥衰于子,阳出阴伏。须得厚土之培,始得平安,水木不盛,则土之不散不分,而有福有寿也。辛丑禄承库,乃气衰就本之土。欲承之以火,制之以木。或重遇木土,有 刑冲,须假禄,元生旺,造化应,斯可功名可立。 官鬼不加,禄刚则贵。注:辛丑 纳音土,辛禄于丑为本库印绶,故禄承库。水土之气衰于丑,丑乃 土位,故音土可就本。承火者,巳也,制以木者,寅也。重遇木土者, 乙未,刑冲者未也,假禄者酉也,三元得生旺。先天造而后天化,应命中而成也,尚可言功名进退。官鬼丙丁为忌,辛禄自刚而旺,为贵。·吉凶性质:坟墓土,喜春夏两季。吉华盖;凶悬针。